C 260/6
BG
Официален вестник на Европейския съюз
24.7.2023 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11144 — COLT TECHNOLOGY SERVICES GROUP / LUMEN EMEA BUSINESS) Дело кандидат за опростена процедура (текст от значение за ЕИП)
(2023/C 260/05)
1.
На 17 юли 2023 г. Комисията получи уведомление за планирана концентрация в съответствие с член 4 и вследствие на препращане съгласно член 4, параграф 5 от Регламент (ЕО) No 139/2004 на Съвета (1).
Настоящото уведомление засяга следните предприятия: — Colt Technology Services Group Limited (Обединеното кралство), под контрола на Colt Group Holdings Limited („Colt“, Обединеното кралство), под крайния контрол на Star Horizon Management LLC (САЩ), и — Camelot Landing, LLC (САЩ), CenturyLink Europe B.V (Нидерландия), Lumen Technologies Austria GmbH (Австрия), Lumen Technologies Belgium SA (Белгия), Lumen Technologies Denmark ApS (Дания), Lumen Technologies EMEA Holdings Limited (Обединеното кралство) и съответните им дъщерни дружества, както и някои американски и трансатлантически подводни активи на Lumen, взети заедно „целево предприятие“ или „целеви обекти“, всички принадлежащи към групата Lumen, под крайния контрол на Lumen Technologies, Inc. (САЩ).
Colt ще придобие по смисъла на член 3, параграф 1, буква б) от Регламента за сливанията контрол над цялото целево предприятие.
Концентрацията се извършва посредством покупка на дялове (акции).
2.
Търговските дейности на въпросните предприятия:
— Colt е многонационално телекомуникационно дружество, предоставящо мрежови услуги за сектори с интензивно използване на мрежи и гласови услуги, които подпомагат прехода от традиционно към следващо поколение гласови услуги в Европа, САЩ, Индия и Азия. — Целевите субекти предоставят телекомуникационна инфраструктура (оптична инфраструктура и услуги за съвместно ползване) и услуги за предприятия в цяла Европа, Близкия изток и Африка.
По същество целевото предприятие обхваща цялата дейност и активи на Lumen в EMEA.
3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
(1) ОВ L 24, 29.1.2004 г., стр. 1 („Регламент за сливанията“).